คาดหุ้นช่วงบ่ายแนวโน้มแกว่งตัวแคบๆ
เคจีไอคาดแนวโน้มดัชนีตลาดหุ้นช่วงบ่ายแกว่งตัวในกรอบแคบเช่นเดียวกับช่วงเช้า มีแนวรับ870จุด แนวต้าน 880 จุด
9 ส.ค. 2553

เคจีไอคาดแนวโน้มดัชนีตลาดหุ้นช่วงบ่ายแกว่งตัวในกรอบแคบเช่นเดียวกับช่วงเช้า มีแนวรับ870จุด แนวต้าน 880 จุด
นายรักพงษ์  ไชยศุภรากุล  ผู้จัดการส่วนวิจัยและเศรษฐกิจกลยุทธ์ฝ่ายวิจัย บริษัทหลักทรัพย์ เคจีไอ (ประเทศไทย) กล่าวว่า  แนวโน้มตลาดหุ้นภาคบ่ายคาดว่าดัชนีจะแกว่งตัวในกรอบแคบๆ เช่นเดียวกับช่วงเช้า โดยมีแนวรับ 870 จุด และแนวต้าน 880 จุด เนื่องจากนักลงทุนบางส่วนขายทำกำไรหุ้นกลุ่มพลังงานและธนาคารพาณิชย์ออกมาหลังจากตัวเลขจ้างงานเศรษฐกิจสหรัฐออกมาไม่ค่อยดี ทำให้หุ้นขนาดใหญ่ถูกขายออกและเป็นตัวถ่วงดัชนี
อย่างไรก็ตามแต่ตลาดหุ้นยังมีแรงซื้อเข้ามาในหุ้นขนาดกลางและหุ้นรายตัวที่คาดการณ์ว่าผลประกอบการจะออกมาดี รวมถึงหุ้นที่มีพัฒนาการที่ดีหรือมีข่าวเข้ามาสนับสนุน เช่น เจริญโภคภัณฑ์ (CPF) เซ็นทรัลพัฒนา (CPN) เป็นต้น 
ทั้งนี้  หุ้นปิดตลาดภาคเช้าที่ระดับ 875.67 จุด เพิ่มขึ้น 0.60 จุด หรือ 0.07% มูลค่าการซื้อขาย 17,670.25 ล้านบาท 
สำหรับ 5 อันดับหุ้นที่มีมูลค่าการซื้อขายสูงสุดในช่วงเช้าได้แก่
TRUE ปิดที่ 6.15  บาท ลดลง 0.40 บาท หรือ -6.11% มูลค่าการซื้อขาย 2,436.12  ล้านบาท
BTS  ปิดที่ 0.92 บาท เพิ่มขึ้น 0.02 บาท หรือ +2.22% มูลค่าการซื้อขาย 1,302.22  ล้านบาท
CPF  ปิดที่ 25.50 บาท เพิ่มขึ้น 0.50  บาท หรือ +2.00% มูลค่าการซื้อขาย 1,121.87  ล้านบาท
ITD  ปิดที่ 3.20  บาท เพิ่มขึ้น 0.22 บาท หรือ +7.38% มูลค่าการซื้อขาย 932.56 ล้านบาท
TCAP ปิดที่ 30.50 บาท เพิ่มขึ้น 0.75 บาท หรือ +2.52%  มูลค่าการซื้อขาย 753.44 ล้านบาท